Titokban állították helyre Kádár János síremlékét
Szombaton kora reggelre helyreállították Kádár János síremlékét - közölte Simóka Kálmánné, a Budapesti Temetkezési Intézet Zrt. vezérigazgatója.
A Munkáspárt a legmélyebb felháborodását fejezi ki amiatt, hogy "az éj leple alatt, titokban fej nélkül, a legkisebb erõfeszítést se téve arra, hogy megtalálják a csontok többi részét, visszarakták Kádár János maradványait a sírba" – közölte a Magyar Kommunista Munkáspárt elnöksége.
Hagyó Miklós fõpolgármester-helyettes közleményben tudatta: azért döntött a sír helyreállításáról, mert szerinte elfogadhatatlan, hogy a nemzeti panteonnak helyet adó temetõben "üresen tátongó, összetört gránitlapokkal szegélyezett sírhely hirdesse a semmiféle politikai szándékkal nem igazolható barbárságot".
Simóka Kálmánné, a Budapesti Temetkezési Intézet Zrt. vezérigazgatója elmondta: mivel a rendõrség nem tartott igényt tovább az általuk kihantolt csontokra, azokat visszahelyezhették a sírba. Kádár János maradványait egy új fémkoporsóban helyezték el a sírban. A gránittömböt letisztították, a feliratot újraaranyozták, és helyreállították a síremléket.
Simóka Kálmánné a hajnali idõpontot azzal indokolta, hogy a szombat reggel hét órai nyitásra szerettek volna elkészülni a munkálatokkal, mert a sírkertet hétvégén sokan látogatják. "Az volt a célunk, hogy minél gyorsabban megszüntessük ezt a kegyeletsértõ állapotot" – hangsúlyozta, majd kiemelte: szó sincs újratemetésrõl.
Tájékoztatása szerint hajnalban ott volt a síremléknél Hagyó Miklós szocialista fõpolgármester-helyettes is, akinek beszámolt a helyreállítás menetérõl és költségeirõl.
A Fiumei úti sírkertben szerdán délelõtt fedezték fel, hogy ismeretlenek feldúlták a néhai pártvezetõ síremlékét, a sírt felfeszítették és abból több csontot, valamint a koponyát elvitték. Ugyancsak eltûnt a sírból az az urna, amely Kádár János feleségének a hamvait tartalmazta. A rendõrség, amely rongálás miatt indított eljárást, pénteken kétmillió forint nyomravezetõi díjat tûzött ki.
A Magyar Kommunista Munkáspárt elnökségének közleménye szerint a sír helyreállításának módjáról és idõpontjáról nyilvánvalóan politikai döntés született. Ez azt mutatja, hogy a szocialisták és a liberálisok még mindig, 18 évvel halála után is, rettegnek Kádár Jánostól – hangsúlyozta a Munkáspárt közleménye.
"A döntés embertelen és tisztességtelen, azt jelzi, hogy a szocialisták és a liberálisok uralma alatt a gátlástalanság, a gyengébb legázolása, az emberek hivatásszerû félrevezetése hivatalos politika lett. Ennek a kormánynak pedig mennie kell!" – zárul a közlemény.
A Magyar Kommunista Munkáspárt szombat délelõttre megemlékezést szervezett Kádár János sírjához. Korábban levélben jelezték Gyurcsány Ferenc miniszterelnöknek és Demszky Gábor fõpolgármesternek, hogy szeretnék újratemetni Kádár Jánost, mert úgy vélik: arra csak a pártnak van erkölcsi és politikai alapja.
Hagyó Miklós fõpolgármester-helyettes közleményében kiemelte: a szétdúlt sír folyamatossá tenné a halottgyalázást, amit minden józanul és humánusan gondolkodó ember mélységesen elítél. Nem tûrhetõ, hogy a meggyalázott sír az embertelenség élõ mementója legyen, ezért kellett a lehetõ legrövidebb idõn belül helyre kell állítani Kádár János és felesége sírját.
A munkálatokat úgy végeztette el a fõpolgármester-helyettes, hogy amikor elõkerül az eltulajdonított urna, a hamvakat és a csontokat viszonylag könnyen a többi földi maradvány mellé lehessen helyezni – tartalmazza a közlemény. Hagyó Miklós szerint "elejét kell venni, hogy a mélyen felháborító eset precedenssé válhasson".
Közleményében emlékeztetett arra, hogy intézkedésére május 4-étõl a Fiumei úti temetõben este nyolc és reggel hét óra között megháromszorozták a biztonsági szolgálat létszámát, és a Budapesti Temetkezési Intézet Zrt. vállalatvezetésének június 30-ig kell kidolgoznia valamennyi kiemelten fontos kegyeleti hely fokozott õrzésének szakmai és pénzügyi feltételeit.